**1.PREDUZEĆE KAO OSNOVNA ĆELIJA PRIVREDNOG SISTEMA**

**1.1. Pojam i nastanak preduzeća**

Pojava preduzeća vezuje se za kraj XVIII i početak XIX veka i razvoj robno-novčanih odnosa. Preduzeće kao privredni subjekt i tvorevina industrijske revolucije kapitalizma javio se na visokom stepenu razvoja proizvodnih snaga i proizvodnih odnosa u obliku kapitalističkog preduzeća, kada su bili ispunjeni sledeći uslovi:

* razvijena društvena podela rada između preduzeća na osnovu raznovrsnih potreba,
* tehnička podela rada unutar preduzeća usled ograničenih proizvodnih resursa,
* tržište i konkurencija,
* privatna svojina koja motiviše vlasnike kapitala da ga što efikasnije koriste i uvećavaju uz što efektivnije zadovoljavanje rastućih potreba pojedinaca i društvene zajednice u celini.

Preduzeće je samostalna organizacija koja obavlja neku ekonomsku delatnost (proizvodnu, uslužnu) u cilju ostvarivanja profita. Preduzeće je osnovni organizacioni oblik privrednog života u modernoj tržišnoj privredi.

Preduzeće je osnovna ćelija privrednog sistema koje obavlja odredjene aktivnosti privrednog i društvenog sistema u kome posluje. Prema Zakonu o preduzećima, preduzeće je pravno lice koje obavlja delatnost radi sticanja dobiti. To znači da se preduzeće osniva radi:

* obavljanja delatnosti, usmerene na podmirenju potreba društva, i
* ostvarenja dobiti, kao osnovnog motiva privređivanja.

Preduzeće se osniva radi bavljenja nekom korisnom delatnošću. Poslovne delatnosti mogu biti: proizvodnja, promet i vršenje usluga na tržištu. Svoje poslovanje, putem tržišta, preduzeće stalno usmerava i prilagodjava potrebama potrošača, odnosno društva. Na taj način zadovoljavaju se interesi uže ili šire društvene zajednice – makroekonomije. Svojim poslovanjem preduzeće ostvaruje odredjene rezultate: obim proizvodnje, prometa i usluga, te ukupan prihod i dobit. Dobit je osnovni motiv i cilj poslovnih aktivnosti preduzeća. On predstavlja razliku izmedju ukupnih prihoda i ukupnih rashoda, koja se ostvari u toku poslovanja. U tom smislu težnja preduzeća treba da bude usmerena naostvarenju što povoljnijeg odnosa izmedju prihoda i rashoda i boljeg finansijskog rezultata. Ostvarena dobit je preduslov proširene reprodukcije, većeg standarda zaposlenih, a preko izdvajanja u vidu javnih rashoda i povoljnijeg društvenog standarda. Drugim rečima, porast dobiti dovodi do opšteg poboljšanja odnosno do blagostanja ljudi.

Poslovnu delatnost preduzeće ostvaruje na tržištu. Ono na njemu nabavlja sirovine, repromaterijal i ostale inpute i realizuje proizvode i usluge, odnosno outpute. Preduzeće kao učesnik na tržištu se javlja u ulozi prodavca i kupca. Položaj preduzeća na tržištu predodređuje njegov status, razvoj, pa i dalji opstanak, imajući u vidu da se ono javlja kao veliki automatski regulator celokupne društvene reprodukcije. Zato je cilj preduzeća što bolje tržišno pozicioniranje.

**1.2.Obeležja preduzeća**

Obeležja preduzeća su: društveni sistem, ekonomski sistem, poslovna celina, organizacioni sistem, složeni sistem, dinamički sistem, otvoreni sistem, realni ili konkretni sistem, determinisani sistem, relativno stabilan sistem i upravljački sistem.

1.Preduzeće je društveni sistem jer je komponovan od bioloških podsistema (čovek-radnik), od tehičkih podsistema (sredstva za rad), kao i od raznih uslova i metoda.

2. Preduzeće je ekonomski sistem koji ostvarujući određene zadatke proizvodi određene proizvode ili pruža usluge. Njihovom prodajom preduzeće ostvaruje određene ekonomske efekte kojima zadovoljava potrebe radnog kolektiva, nadoknadu utrošenih sredstava u procesu proizvodnje, podmiranje određenih društvenih potreba kao i za vlastiti razvoj.

3. Preduzeće je poslovna celina, jer u tehnološkom smislu obavlja zaokružene procese rada čiji se rezultati mogu razmeniti preko tržišta.

4. Preduzeće je organizacioni sistem, jer da bi ostvarilo ciljeve i zadatke preduzeće se mora organizovati. Organizovanje preduzeća se zasniva na organizacionim principima i detaljnoj razradi zadataka koje treba ostvariti, odnosno zadaci se moraju podeliti na zaposlene tako da svaki radnik ostvaruje jedan deo ukupnih zadataka preduzeća.

5. Preduzeće je složeni sistem koji je sačinjen od:

* činilaca koji obezbeđuju njegovo funkcionisanje (radni kolektiv, sredstva za rad, predmeti rada i organizaciono ustrojstvo;
* od različitih oblika organizovanja unutar preduzeća kao što su: pogoni, sektori, odeljenja.

6. Preduzeće je dinamički sistem jer su kretanje i razvoj njegova osnovna svojstva i uslov za opstanak. Predstavlja sistem koji se stalno menja pod uticajem kvantitativnih i kvalitativnih promena (promena broja i kvalifikacione strukture radnog kolektiva, promene tehnoloških procesa, obima i strukture investicija, promene odnosa sa okolinom i dr. ).

7. Preduzeće je otvoreni ili samo relativno izolovani sistem jer se ponaša i funkcioniše prema zahtevima i uticajima teritorijalnog, tehnološkog i informacionog okruženja. Preduzeće je izolovani sistem onoliko koliko je potrebno da se obezbedi njegovo tehnološko i organizaciono funkcionisanje u skladu sa zahtevima društva.

8. Preduzeće je realni ili konkretni sistem, jer se sastoji iz realnih elemenata: ljudi, sredstava za rad, predmeta rada, radnih zadataka, tehnoloških procesa i rešenja i organizacionog ustrojstva.

9. Preduzeće je determinisani sistem jer u njegovom poslovanju ima mnogo nesigurnosti. Moguće su iznenadne promene zbog uticaja elemenata sistema i zbog uticaja okruženja.

10. Preduzeće je relativno stabilan sistem u smislu dugoročnog određivanja cilja i koncepcije funkcionisanja, sa stanovišta težnje za ostvarivanjem većih rezultata, boljih uslova privređivanja, smanjenja poslovnog rizika i realnih osnova za dugoročno sagledavanje razvoja.

11. Preduzeće je upravljiv sistem, jer u ostvarivanju zadataka preduzeća treba uskladiti rad i funkcionisanje velikog broja njegovih podsistema i njihovih elemenata.

**1.3. Ciljevi, zadaci i činioci preduzeća**

Preduzeće je organizacioni sistem koji nastaje voljom ljudi radi ostvarenja određenog cilja. Cilj preduzeća je prvenstveno materijalan-ekonomski. U tom cilju se stiču:

* interesi članova radnog kolektiva,
* interesi samog preduzeća kao ekonomskog sistema i
* interesi uže ili šire društvene zajednice.

Interesi članova radnog kolektiva zadovoljavaju se zadovoljavaju preko plata. Upravo, osnovni motiv ulaska članova radnog kolektiva u preduzeće i njihovo zadržavanje u njemu, je da na taj način zadovolje svoje ekonomske interese, pa time i svoje pojedinačne ciljeve, na višem nivou nego što bi to mogli individualnim radom. Preko plata članovi radnog kolektiva zadovoljavaju svoje interese, odnosno obezbeđuju uslove za zadovoljenje svojh potreba.

Interesi društva se zadovoljavaju time što preduzeće vršeći svoju funkciju u skladu sa društvenom podelom rada ostvaruje određeni prihod i dobit.Zadovoljenjem interesa članova radnog kolektiva i interesa društva preduzeće istovremeno ostvaruje uslove svoga opstanka i razvoja, a time realizuje i svoje ciljeve. Nivo realizacije tih ciljeva zavisi od kvantitativne i kvalitativne usklađenosti između ulaznih i izlaznih elemenata – rezultata.

Osnovni činioci svakog preduzeća su: radni kolektiv i sredstva koja se koriste u izvršavanju zadataka. Radni kolektiv čine svi radni ljudi zaposleni u preduzeću. Broj članova radnog kolektiva po strukturi, zadacima preduzeća. Sve aktivnosti preduzeća proizilaze iz rada radnika preduzeća, odnosno dejstvom radnog kolektiva na sredstvima preduzeća. Radni kolektiv u stvaranju materijalnih dobara i vršenju usluga troši svoje potencijale. Radne potencijale treba shvatiti kao čovekovu energiju i njegovu umnu i fizičku sposobnost da obavi određene zadatke u poslovanju. Radni kolektiv, trošenjem ljudskih potencijala i korišćenjem sredstava za proizvodnju, stvara nova materijalna dobra i vrši određene usluge na osnovu čega podmiruje svoje potrebe, potrebe preduzeća i deo potreba društva. U stvaranju materijalnih dobara i obavljanju usluga, radni kolektiv svesno i unapred, usmerava svoje aktivnosti prema zahtevima tržišta.

Sredstva za proizvodnju preduzeća su: sredstva za rad i predmeti rada. Sredstva za rad su mašine, aparati, alati, instrumenti i uređaji koje koristi radni kolektiv u izvršavanju zadataka i kojima direktno utiče na predmete rada.Karakteristike sredstava za rad su:

* po pravilu, traju vremenski relativno dugo;
* troše se postepeno u procesu proizvodnje;
* fizičko ostaju nepromenjena od početka do kraja svoga veka trajanja.

Predmeti rada su objekti na koje se usmerava ljudska delatnost, s ciljem da se transformišu u proizvode koji mogu podmiriti neku potrebu. To su materijalni činioci proizvodnje na koje ljudski rad deluje sredstvima za rad, menja ih i prilagodjava u procesu stvaranja novog materijalnog dobra ili vršenja neke usluge.

Predmeti rada učestvuju u proizvodnji kao osnovni ili glavni predmeti, ili kao sporedni i pomoćni predmeti. Sa stanovišta stepena obrade predmeti rada se javljaju u obliku: sirovina, poluproizvoda, nedovršene proizvodnje.

Osnovne razlike između sredstava za rad i predmeta rada uslovljene su:

- dužinom njihovog fizičkog trajanja;

- načinom prenošenja vrednosti na nove proizvode.

Za razliku od sredstava za rad, koja traju relativno dugo, predmeti rada traju relativno kratko. Njihov vek trajanja se završava završetkom nekog poslovnog zadatka i za svaki zadatak potrebno ih je ponovo obezbediti. Oni fizički postoje samo u procesu pripreme za proizvodnju, da bi se u procesu stvaranja materijalnog dobra fizički potpuno utrošili. To njihovo fizičko trošenje je uslovljeno stvaranjem novog proizvoda.

**1.4. Vrste preduzeća**

Preduzeća mogu da se različito posmatraju, sagledavaju i razvrstavaju. U zavisnosti od kriterijuma klasifikacije postoje više vrsta preduzeća. Obično se koriste opšte prihvaćene podele preduzeća prema:

* veličini,
* nameni proizvoda,
* ulozi u procesu reprodukcije,
* privrednim oblastima i granama itd.

PREDUZEĆA PREMA VELIČINI. Prema Zakonu o računovodstvu razvrstavanje preduzeća po veličini zavisi od:

* broja zaposlenih,
* ostvarenog ukupnog prihoda,
* vrednosti imovine.

Polazeći od ovih kriterijuma sva preduzeća se dele na mala, srednja i velika. Osnovne karakteristike malih preduzeća su: mali obim poslovanja,

* broj zaposlenih (na bazi časova rada) ne prelazi 50 radnika,
* raspolažu relativno skromnom imovinom,
* poseduju visok stepen fleksibilnosti u poslovanju,
* obavljaju poslove koji su nerentabilni za srednja i velika preduzeća,
* uglavnom su radno-intenzivnog karaktera,
* uprošćena organizaciona struktura, jednostavna organizacija rada, itd.

Karakteristike srednjih preduzeća su:

* veći obim poslovanja i kapitala u odnosu na mala preduzeća,
* zapošljavaju do 250 radnika,
* viši nivo tehničke opremljenosti,
* solidna primena nauke i tehnike u poslovanju,
* veći nivo fleksibilnosti nego velika preduzeća,
* relativno razvijena podela rada,
* u organizacionoj strukturi preduzeća zastupljene su osnovne poslovne funkcije.

Karakteristike velikih preduzeća su:

* veliki obim poslovanja i raspolaganje velikim kapitalom;
* veliki broj radnika (preko 250);
* primena savremene nauke i tehnologije u poslovanju;
* raspolažu modernom tehnikom;
* iako nisu fleksibilna, uspešno održavaju ekonomsku i poslovnu stabilnost na duži rok;
* proizvodnja je uglavnom specijalizovana;
* zastupljena je savremena organizacija rada uz širok spektar poslovnih funkcija;
* obično su nosioci razvoja regiona ili drugih širih područja.

U ZAVISNOSTI OD NAMENE PROIZVEDNEIH DOBARA, preduzeća se dele na:

1) preduzeća koja proizvode sredstva za proizvodnju,

2) preduzeća koja proizvode potrošna dobra.

PREMA FUNCKIJI KOJU IMAJU U PROCESU REPRODUKCIJE preduzeća se razvrstavaju u tri grupe, na:

- proizvodna,

- trgovinska (prometna),

- i uslužna.

Poslovna preokupacija proizvodnih preduzeća je proizvodnja materijalnih dobara. Tokom tehnološkog procesa troše se sirovine, materijali i drugi inputi, menjaju njih fizička, hemijska i druga svojstva i stvaraju upotrebne vrednosti radi podmirenja potreba korisnika.

Trgovinska preduzeća obavljaju prometne aktivnosti, odnosno poslove robnog prometa. Ona u izvesnom smislu predstavljaju sponu između proizvodnje i potrošnje, usklađujući određene suprotnosti između ove dve faze procesa drušvene reprodukcije. Trgovinska preduzeća obavljaju svoju poslovnu aktivnost na tržištu.

Prema odredjenim karakteristikama preduzeća se mogu razvrstavati na privredne delatnosti, privredne grane, grupe i podgrupe kao što su:

* industrija i rudarstvo,
* poljoprivreda i ribarstvo,
* šumarstvo,
* vodoprivreda,
* gradjevinarstvo,
* saobraćaj i veze,
* trgovine,
* ugstiteljstvo i turizam,
* zanatstvo i lične usluge,
* stambeno-komunalna delatnost i uređenje naselja i prostora,
* finansijske, tehničke i poslovne usluge,
* obrazovanje, nauka, kultura i informacije
* zdravstvo i socijalna zaštita itd.

**1.5. UPRAVLJANJE PREDUZEĆEM**

Zakon predviđa sledeće organe preduzeća:

* Skupštinu – organ vlasnika,
* Upravni odbor – organ upravljanja,
* Direktor – organ poslovođenja,
* Nadzorni odbor – organ nadzora.

Članovi skupštine, upravnog, nadzornog i izvršnog odbora direktora biraju se u skladu sa osnivačkim aktom odnosno statutom preduzeća i na vremenski period koje ne može biti duži od pet godina, pri mogućnosti ponovnog izbora.

Skupština preduzeća u okviru svojih nadležnosti donosi statut, utvrđuje poslovnu politiku, razmatra i usvaja godišnji obračun i izveštaje o poslovanju, odlučuje o raspodeli dobiti i pokriću gubitka, uvećanju i smanjenju osnovnog kapitala, statusnim promenama, zatim bira i razrešava članove upravnog odbora.

Upravni odbor, kao organ upravljanja u preduzeću, priprema predloge odluka za skupštinu i stara se o njihovom ostvarenju, priprema godišnje obračune, izveštaje o poslovanju i sprovodjenju poslovne politike, usvaja periodične obračune, predlaže raspodelu dobiti, postavlja i razrešava direktora, odlučuje o trajnoj poslovnoj saradnji i povezivanju sa drugim preduzećima, raspolaganju akcijama i udelima preduzeća, o osnivanju novih preduzeća, investicionoj politici i dr.

Direktor je poslovodni organ preduzeća. On organizuje i vodi poslovnu aktivnost preduzeća, stara se o zakonitosti u poslovanju, zastupa preduzeće prema trećim licima i obavljadruge poslove iz svoje nadležnosti predvidjene zakonom, osnivačkim aktom i statutom preduzeća. Direktor preduzeća može biti član upravnog odbora ali ne i njegov predsednik u društvenom, javnom, preduzeću s većinskim društvenim i državnim kapitalom i akcionarskom društvu s javnim upisom deonica. Poslove nadzora poslovanja preduzeća obavlja nadzorni odbor. On vrši nadzor zakonitosti rada uprave preduzeća i izvršnog odbora direktora, kontroliše ispravnost periodičnih i godišnjih o g računovodstvenim iskazima o rezultatima poslovanja preduzeća, daje mišljenje o predlozima za raspodelu dobiti, razmatra izveštaje revizora.

**2. EKONOMSKA POLITIKA**

Pod ekonomskom politikom (grč. oikonomia - privreda i politikos - državni, javni) podrazumeva se svesno organizovana aktivnost države i njenih nadležnih organa, kojom se postavljaju ciljevi privredne delatnosti i predviđaju sredstva za njihovo ostvarenje.

Sastavni delovi ili elementi sadržaja ekonomske politike su ciljevi, subjekti i mere odnosno instrumenti. Ciljevi ekonomske politike su zadaci koje treba uraditi u predviđenom vremenskom periodu, kao što su, na primer, ostvarenje određene stope privrednog rasta i razvoja, željenog stepena zapos esursa i proizvodnih kapaciteta, stabilnosti tržišta i cena, ravnoteže platnog bilansa itd. Svojstvo subjekta ekonomske politike imaju svi društveni činioci, koji imaju pravo da donose obavezujuće makroekonomske odluke ili čije odluke imaju makroekonomski domet.Osnovni subjekt ekonomske politike je država, koja ima sposobnost i sredstva da preko svojih odgovarajućih organa usmerava tokove privrednih kretanja i celokupnog privrednog razvoja.

Instrumenti ekonomske politike, koji su poput ciljeva takođe brojni i raznovrsni, predstavljaju sredstva kojima se postižu postavljeni ciljevi. Slično orkestru čiji se smisao muziciranja svodi na postizanja osećaja zadovoljstva i drugih duševnih stanja slušalaca, tako se i efekti ekonomsko politike vide u uspešnosti funkcionisanja konkretne nacionalne privrede kao celine, rezultatima aktivnosti privrednih subjekata i u dostignutom nivou opšteg društvenog razvoja, tj. materijalnog i duhovnog blagostanja ljudi.

Prema vremenskom periodu za koji se postavljaju ciljevi se dele na: kratkoročne i dugoročne.Kratkoročni ciljevi:

- se određuju uglavnom za vremensko trajanje od jedne godine ili nešto duži rok prilikom vođenja ekonomske politike.

- su smanjenje nezaposlenosti, smanjenje inflacije, postizanje povoljne stope privrednog rasta, smanjenje deficita platnog bilansa odnosno njegovo uravnoteženje.

Kratkoročna ekonomska politika, čiji je osnovni zadatak održavanje privredne ravnoteženaziva se stabilizaciona ekonomska politika. Njena uspešnost zavisi od uspešnosti sledećih pitanja:

- Prvo pitanje se odnosi na uzroke poremećaja u privrednom životu,

- Drugo na karakter mogućih zaostajanja u sprovođenju akcije stabilizacione politike,

- Treće pitanje se odnosi na prisustvo neizvesnosti prilikom vođenja ekonomske politike.

Dugoročna ekonomska politika, kojom se ostvaruje perspektivni razvoj privrede i postepena promena privredne strukture. Dugoročni ciljevi ekonomske politike su oni za čije se ostvarenje predviđa najčešće period od deset i više godina. Najznačajniji među njima su:

* postizanje dugoročnog privrednog rasta,
* poboljšanje razmeštaja proizvodnih činilaca i izmene strukture društvene proizvodnje,
* smanjivanje razlika u razvoju pojedinih regiona, oblasti i grana privrede.

Sa aspekta njihovog međusobnog odnosa, ciljevi se dele na:

1) Nezavisni

- su oni čije ostvarenje ne ometa realizaciju drugih ciljeva

2) Komplementarni

- se nazivaju oni ciljevi koji se realizuju istovremeno, iako izazivaju promene različitih ekonomskih kategorija

- npr. povećanje stope privrednog rasta i smanjenje nezaposlenosti

3) Konfliktni ciljevi ekonomske politike

* + su oni koji su međusobno suprostavljeni, pa zato ostvarenje jednog onemogućuje realizovanje drugog cilja.
  + npr. održavanja stabilnosti cena i postizanja pune zaposlenosti

S obzirom na njihov značaj, ciljevi se dele na osnovne (glavne) i sporedne (pomoćne). Glavni ciljevisu vezani za obim društvenog proizvoda i nacionalnog dohotka, kao i za njihovu raspodelu, zatim za zaposlenost, stabilnost cena, pozitivan platni i spoljnotrgovinski bilans, zadovoljenje potreba zajedničke i opšte potrošnje i podsticanje razvoja pojedinih privrednih grana i regiona, itd. Prilikom postavljanja ciljeva neophodno je voditi računa o sledećim kriterijumima:

* ciljevi moraju biti specificirani,
* kvantitativno određeni,
* međusobno uskladivi,
* vremenski odredjeni ,
* realni,
* rangirani.

Subjekti ekonomske politike su:

1) država odnosno vlada i njeni privredni resori,

2) centralna (narodna) banka,

3) monopoli,

4) sindikati radnika i sindikati poslodavaca.

Osnovni subjekt ekonomske politike je prvenstveno država kao klasna tvorevina i organ prinude. Dakle, u uslovima savremene robne proizvodnje država odnosno vlada i njeni privredni resoričine glavne subjekte ekonomske politike. Usmeravajući tokove makroekonomskih kretanja, vlada i resorna ministarstva vode ekonomsku politiku, tj. preduzimaju odgovarajuće mere iz domena monetarne, fiskalne, spoljnotrgovinske i devizne politike, kao i politike cena i politike dohodaka. Donošenjem i sprovođenjem različitih mera iz pojedinih segmenata ekonomske politike, koje imaju anticiklični karakter, nadležni državni organi kreiraju uslove i privređivanja preduzeća, domaćinstava i same države, kao osnovnih privrednih subjekata, pa tako nastoje da osiguraju proširenu društvenu reprodukciju.

Pored vlade odnosno resornih ministarstava, ulogu subjekta ekonomske politike ima i centralna (narodna) banka, koja je takođe jedan od organa državne vlasti. U savremenim tržišnim okolnostima centralna banka predstavlja najvišu monetarnu vlast u svakoj zemlji. Jer, ona je institucija koja ima visok stepen nezavisnosti u odnosu na vladu, pošto je za svoj rad, ne retko, odgovorna samo najvišem predstavničkom telu, parlamentu. Između ostalih važnih funkcija, centralna banka emituje primarni novac, reguliše veličinu novčane mase u opticaju i stvara uslove za stabilnost nacionalne valute i čitavog bankarskog i finansijskog sistema.

Ali, osim vlade i centralne banke, subjekti ekonomske politike su i monopoli, koji kao velika preduzeća koja dominiraju u određenim proizvodnim i ili prometnim delatnostima. Kako monopoli mogu imati nacionalni i međunarodni karakter, njihove odluke imaju nacionalni i međunaroni karakter. Tim pre što zapošljavaju veliki broj radnika, raspolažu golemim kapitalom i ogromnim obimom proizvodnje i profita, pa stoga bitno utiču na ukupna privredna kretanja.

Određenu ulogu subjekta ekonomske politike igraju i sindikati radnika i sindikati poslodavaca. Ovo stoga što se kolektivnim ugovorima, koje međusobno sklapaju sindikati radnika i asocijacije posloda te vrste takođe imaju nesumnjivo makroekonomski domašaj, zato što visina najamnina determiniše obim lične potrošnje, koja je nerazdvojni deo agregatne tražnje i bitna osnova kreiranja poreske politike i politike dohodaka. Zbog velikog značaja koji izvršenje kolektivnih ugovora ima za privredu kao celinu, uobičajeno je da se država pojavljuje kao posrednik u procesu ugovaranja radnika i poslodavaca, kao i prilikom njihovih eventualnih sporenja i radničkih štrajkova.

Naravno, svi navedeni subjekti ekonomske politike ne ostvaruju svoju ulogu u obavljanju ekonomske politike na isti način i u jednakim razmerama. Među njima državi odnosno vladi neosporno pripada primarna uloga, je odlučujući kreator ciljeva ekonomske politike. Utoliko pre pošto vlada raspolaže i odgovarajućim instrumentima za ostvarenje postavljenih ciljeva. Preostali subjekti ekonomske politike svoju ulogu vrše na individualan način, adekvatnom poslovnom aktivnošću u granicama svoje delatnosti.

Instrumentima ekonomske politike nazivaju se sredstva kojima se ostvaruju postavljeni makroekonomski ciljevi. U stvari, instrumente ili sredstva ekonomske politike čine određene ekonomske veličine (varijable) odnosno kategorije privrednog sistema, naročito one koje su pod direktnom ili indirektnom kontrolom nadležnih državnih organa (vlade, centralne banke i sl.). To zapravo znači da u instrumente ekonomske politike spadaju sredstva pojedinih vidova ekonomske politike, tj. fiskalne politike, monetarno - kreditne politike, politike cena, soljnotrgovinske i devizne politike, politike dohodaka, kao i instrumenti direkgne kontrole.

Poznato je da porezi, doprinosi, carine, takse, zajmovi i dr. čine instrumente fiskalne politike, kojima se alimentira budžet iz kojeg se finansiraju potrebe javne potrošnje (zajedničke i opšte potrošnje). Instrumente monetarno-kreditne politike, koja je u rukama centralne odnosno narodne banke, predstavljaju emisija novca, operacije na finansijskom tržištu i kamatna stopa. Instrumenti politike cena, čiji je osnovni smisao stabilnost cena, jesu slobodno formiranje cena, direktna kontrola cena (primenjuje se u izuzetnim okolnostima) i posredan uticaj na opšti nivo cena raznim merama ekonomske politike. Carine, takse (izvozne ili uvozne), premije, kvote, kontigenti, dozvole, devizni kurs itd. sačinjavaju instrumente spoljnotrgovinske i devizne politike.

Neophodno je ukazati da postoji razlika između instrumenta i mere ekonomske politike. Za instrument je već rečeno da predstavlja sredstvo pomoću kojeg se realizuju izvesni ciljevi. Termin "mera ekonomske je konkretnog instrumenta radi ostvarenja jednog ili više ciljeva u datom vremenskom intervalu. Isto kao što prostor, vreme, masa, tečnost itd. imaju svoje jedinice mere izražavanja, tako i svaki instrument ekonomske politike ima svoju meru ispoljavanja. Primera radi, kamatna stopa je instrument ekonomske odnosno kreditno - monetarne politike, dok visina kamatne stope predstavlja meru tog instrumenta, odnosno te politike. Porez je instrument fiskalne politike, avisina poreske stope je mera te politike. Prema tome, mere ekonomske politike označavaju variranje (povećavanje ili smanjivanje) određenih instrumenata, ali, isto tako, i ukidanje jednih, a uvođenje drugih instrumenata ekonomske politike.

**2.2. Odrednice ekonomske politike**

**2.2.1. Monetarno - kreditna politika**

U stvari, monetarno-kreditnom politikom se uspostavlja sklad između agregatne tražnje robe i ukupne ponude novca, s tim što ponudu novca, na direktan ili indirektan način, kontrolišu organi monetarne vlasti. U savremenim tržišnim privredama ponudu novca, osim efektivnog papirnog i me ji u novčani opticaj ulazi preko bankarskih kredita koje privrednim subjektima odobravaju poslovne banke. Štampanje i puštanje novca u promet (primarna emisija) u rukama je centralne banke kao vrhovnog organa monetarne vlasti. Ali, kako se kreditima poslovnih banka takođe stvara novac odnosno utiče na ponudu novca, dobijen je tako i naziv monetarno-kreditna ili kreditno-monetarna politika. Poslovne banke odobravaju kredite nebankarskim sektorima privrede, tj. privrednim preduzećima, stanovništvu (domaćinstvima) i državnim preduzećima i institucijama. To zapravo znači da su subjekti monetarno-kreditne politike centralna (narodna) banka i poslovne banke.

Opšte je poznato da vodeću ulogu u vođenju kreditno-monetarne politike u savremenim tržišnim privredama ima centralna ili narodna banka. U današnje vreme centralna banka je u nekim zemljama državna, a u drugim kvazi- državna ustanova, koja svojim funkcionisanjem izvršava dva osnovna zadatka. Prvi zadatak se svodi na stva normalno funkcionisanje bankarskog i finansijskog sistema. Drugi zadatak predstavlja vođenje monetarne politike odnosno nadgledavanje i određivanje količine novca u opticaju radi sprečavanja inflacije i visoke nezaposlenosti. Prema tome, centralna banka u svojoj aktivnosti nije usmerena na maksimiranje profita, već na postizanje određenih ciljeva za čitavu nacionalnu privredu. Centralna banka u svakoj zemlji deluje u cilju ostvarenja javnih interesa, kao što su održavanje likvidnosti i solventnosti poslovnih banaka odnosno sprečavanje masovnog bankrotstva banaka, nesmetano funkcionisanje platnog sistema, obezbeđivanje likvidnosti u izvršavanju obaveza prema inostranstvu, kao i osiguravanje dugoročne stabilnosti nacionalne novčane jedinice. Kao vodeće institucije monetarno-kreditnog sistema u zemljama savremenog doba, centralne banke su se razvile na dva načina. Prvi način se ogleda u tome što su postepeno, sporim procesom evolucije, komercijalne banke u pojedinim zemljama, prerasle u centralnu banku. Na ovaj način su nastale centralne banke Švedske i Engleske koje su dve najstarije evropske i svetske institucije ove vrste. Švedska centralna banka ustanovljena je vrlo rano - 1668, dok je Engleska banka osnovananešto kasnije odnosno 1694. godine. Engleska banka je formirana kao privatno akcionarsko društvo, čiji su osnovni zadaci bili prikupljanje novca i pozajmljivanje državi, uz privilegiju emitovanja novčanica. U nekim drugim zemljama centralne banke su nastajale na drugačiji način odnosno izglasavanjem zakona one su odjednom proglašavane za institucije kojima pripada centralno mesto u monetarno-kreditnom sistemu. Primera radi, ovim putem su stvarane centralne banke Nemačke (Reichsbank, 1875.), Japan (Vapk of Jarap, 1882.), kao i SAD (Sistem federalnih rezervi, 1913.).

Subjekti koji učstvuju u stvaranju ponude novca su centralna banka, sektor poslovnih banaka i nebankarski sektori.Svinavedenisubjektidelujunaponudunovcauglavnomnatrinačina: a) prekokoličineprimarnognovca, b) pomoćustopegotovognovcapremadepozitimaiv) putemstoperezerviposlovnihbanakakodcentralnebanke.

**2.2.2. Fiskalnapolitika**

Fiskalna politika (eng. *fiscal policy* - politika javnih prihoda i rashoda) je ustaljen naziv (ne samo u zemljama) za savremenu finansijsku politiku, kojom se pomoću budžetskih prihoda i budžetske potrošnje utiče na obim zaposlenosti, raspodelu odnosno preraspodelu nacionalnog dohotka, stabilnost cena i privredni rast. Subjekt fiskalne politike je država, odnosno njeni organi različitih kompetencija, počevši od centralnih (federalnih), pa preko regionalnih (republičkih, pokrajinskih i sl.), sve do organa lokalne samouprave (opštine). Primenom različitih instrumenata, država ubira prihode, koji se slivaju u državni budžet, pa ih potom odatle troši, raspoređujući ih za zadovoljavanje raznovrsnih javnih potreba.

Kada se kaže da delovanje fiskalne politike ima alokativnu funkciju to znači da ona utiče na raspored radnosposobnog stanovništva i raspoloživih sredstava za proizvodnju na pojedine proizvodne delatnosti. Tako, na primer, država iz državnog budžeta finansira izgradnju pojedinih proizvodnih kapaciteta (hidro i termoelektrana, fabrika strateški važnih proizvoda...), kao i puteva, pruga, stambenih naselja itd. Na alokaciju privrednih resursa država može uticati i na indirektan način, tako što, recimo, smanjivanjem poreskih stopa na profite preduzeća u nekim granama ili regionima, podstiče investicionu aktivnost.

Preraspodela (redistribucija) nacionalnog dohotka predstavlja takođe izvornu funkciju fiskalne politike, kojom se ostvaruje određena korekcija odnosa koji su postignuti u primarnoj raspodeli. To zapravo znači da se i time otklanja nesavršenost tržišnog mehanizma. Jer, preraspodela dohotka se vrši u korist siromašnijih slojeva stanovništva (recimo, transferna plaćanja) ili se snižava cena odnosno poboljšava kvalitet pružanja određenih usluga državnog sektora (kulture, zdravstva, obrazovanja).

Fiskalnom politikom se ostvaruju i određeni ciljevi vezani za stabilizaciju privrediih kretanja. Ovde je reč o tome da se instrumentima i merama fiskalne politike teži uspostavljanje stabilnih cena, smanjivanje obima nezaposlenosti odnosno dostizanje ili očuvanje pune zaposlenosti, ublažavanje ili eliminisanje deficita platnog bilansa i dr. Suština ove stabilizacione funkcije sastoji se u tome da se varijacijama i kombinacijama pojedinih vrsta i obima javnih rashoda deluje na formiranje strukture agregatne tražnje i njeno kretanje.

Da bi se na ovom neosporno širokom polju delovanja fiskalne politike videli rezultati, nužna je primena odgovarajućih fiskalnih instumenata, uz neizbežnu koordinaciju njihovog dejstva. Poznato je da se državna potrošnja finansira iz državnih prihoda. A državni prihodi se ostvaruju putem instrumenata fiskalne politike, koje čine porezi, caripe, takse, doprinosi i javni zajmopi. Porezi, kao opšta prisilna davanja fizičkih i pravnih lica državi bez neposredne protivnaknade, predstavljaju danas najglavniji instrument fiskalne politike. Kako se čak do 90% ukupnih budžetskih prihoda ubira u savremeno doba putem oporezivanja, epitet "poreska država", kako je kapitalističku državu svojevremeno nazvao Jozef Šumpeter, još lepše joj pristaje u sadašnjosti nego u prošlosti. Poreske dažbine, kojima se opterećuje proizvodnja, nazivaju se direktni (neposredni) porezi - porez na dohodak, porez na dobit (profit), porez na imovinu, porez na ukupan prihod i dr. Porez na dohodak fizičkih lica i porez na dobit privrednih subjekata u najnovije vreme za najvećim udelom učestvuju u ukupnim državnim prihodima mnogih zemalja (čak do 40%). Indirektni (posredni) porezi su oni kojima se opterećuje potrošnja, proces trošenja prihoda i dohotka - porez na promet, trošarine (akcize) i monopolski porezi (fiskalni monopol, tj. država kao monopolist određuje cene pojedinih proizvoda iznad nivoa koji bi se formirao slobodno na tržištu, pa stoga taj višak ima karakter poreza). Porez na promet postojao je još u drevnom Egiptu, antičkoj Grčkoj i starom Rimu.

Carine spadaju u red najstarijih dažbina, koje su naziv dobile po carevima, gospodarima koji su ih ubirali na teritoriji kojom su vladali. Kao dažbine iz sfere potrošnje, predstavljaju novčani fiskalni prihod koji država naplaćuje od fizičkih i pravnih lica koja uvoze ili izvoze robu. S obzirom da u suštini čine porez na promet, koji se ugrađuje u prodajnu cenu proizvoda i tako prevaljuje na potrošače, carine spadaju u indirektne poreze. Mada je razlog njihovog uvođenja bio čisto fiskalne prirode, tj. za popunjavanje fiskusa, najpre privatne blagajne vladara, a potom državnog budžeta ili nekih drugih fondova, proširivanjem međunarodne razmene u vreme industrijalizacije, carine su dobile i ekonomsku ulogu. Ta uloga, čija se suština ogleda u zaštiti domaće proizvodnje od konkurencije inostrane robe, izražena je i u današnje vreme. Utoliko pre što praktično postoje samo uvozne carine, sem izuzetaka kada nerazvijene zemlje izvoznim carinama sprečavaju izvoz strateški važnih sirovina i polufabrikata.

Takse su posebna vrsta javnih prihoda, koje državni organi i ustanove stiču naplaćujući razne usluge koje vrše fizičkim i pravnim licima. Pojavile su se još u robovlasničkom društvu (Atina, Rim), dok u feudalizmu predstavljaju izdašne državne prihode. Za razliku od, poreza, koje ne prati neposredna individualna, već samo opšta protivnaknada, takse prati određena protivčinidba. Jer, za plaćenu taksu dobija se određena protivusluga nematerijalne prirode. To znači da se takse plaćaju odgovarajućim državnim organima za neprivredne (administrativne, sudske, prosvetne, konzularne...)i druge intelektualne usluge. Takse se plaćaju uglavnom unapred po utvrđenoj taksenoj tarifi opšteg karaktera, tako da se pod istim uslovima primenjuje za sve zainteresovane stranke, uz istovremeno popggovanje principa relativne dobrovoljnosti u traženju konkretne usluge.

Doprinosi su takođe određena vrsta javnih prihoda, koja se naplaćuje u okolnostima mešanja i preplitanja pojedinačnog i društvenog interesa. Prvi put su u Engleskoj u XVIII stoleću, prilikom prikupljanja sredstva neophodnih za izgradnju i održavanje puteva, mostova, kanala, brana i sl. Kasnije doprinose uvode i druge države, pogotovo uže političko-teritorijalne zajednice i to naročito za objekte komunalne infrastrukture (vodovod, elektrifikacija, izgradnja ulica itd.). Doprinosi su posebno korišćeni u dosadašnjoj jugoslovensko - srpskoj praksi, jer su ovim fiskalnim instrumentom obezbeđivana sredstva za finansiranje potrebe zajedničke potrošnje.

Državni zajam (javni kredit, javni zajam) je poseban vid državnog prihoda koji je počeo da se razvija u XIX veku, a koji u današnje vreme korist je prihod koji država prikuplja putem zajmova od fizičkih i pravnih lica, uz obavezu vraćanja sa kamatom posle, u zavisnosti od vremena na koji se raspisuju, isteka kratkoročnog, srednjoročnog i dugoročnog perioda.

Država sa razvojem društva mora da ima sve veću ulogu u podmirivanju ekonomskih potreba stanovništva. Razlozi realnog porasta državnih rashoda su brojni i različiti: potrebe finansiranja društvenog blagostanja (nauka, zdravstvo obrazovanje, kultura...), održavanje armije i jačanje njene bojne gotovosti (brzo zastarevanje naoružanja usled brzog razvoja tehnike i tehnologije), proširivanje ekonomskih funkcija države i njenog direktnog i indirektnog mešanja u tokove ekonomskog života. Od brojnih podela državnih rashoda, neophodno je, sasvim ukratko, obratiti pažnju na redovne i vanredne rashode, plate i materijalne izdatke, rashode centralnih organa i užih teritorijalno-političkih jedinica, stvarne i transferne rashode. Redovni rashodi su oni koji se svake godine što znači stalno pojavljuju u budžetu (izdržavanje vojske, sudova, policije, državne uprave, naučnih, obrazovnih, kulturnih i drugih institucija i organa). Vanredni rashodi se javljaju povremeno i privremeno (vođenje rata, javni radovi u kriznim prilikama, otklanjanje posledica velikih prirodnih nepogoda - suša, poplava, zemljotresa...). Plate i druga lična primanja predstavljaju prinadležnosti državnih službenika, dok materijalnim izdacima se obezbeđuju investicije i podmiruju razne potrebe materijalne prirode. U vezi sa pojačanom ulogom države u privrednom životu dugo je bila izražena tendencija centralizacije državnih rashoda. U poslednje vreme, međutim, u pojedinim razvijenim zemljama povećavaju se javni rashodi lokalnih organa vlasti, što je povezano sa porastom njihove nadležnosti u oblasti lokalnog saobraćaja, obrazovanja, stambene izgradnje, socijalnih službi itd. Najzad, realni (stvarni) rashodi su zbilja rashodi države, dok transferni rashodi čine preraspodelu dela državnih prihoda u korist drugih krajnjih korisnika. Za napravljene realne rashode država dobija odgovarajuću protivnaknadu, dok transferne rashode ne pratn nikakva protivčinidba (socijalna pomoć, naknada nezaposlenima, invalidnina, penzije i dr.), bar u momentu isplate. Ovo su tzv. socijalni transferi.

Postoje takođe i ekonomski transferi u koje spadaju regesi, subvencije, premije, kompenzacije i sl. pomoću kojih država utiče na tokove društvene reprodukcije.

Regres je ekonomski instrument savremene države, kojim se iz sredstava državnog budžeta isplaćuje izvesna naknada prodavcima ili kupcima nekog proizvoda, što je u vezi sa orijentacijom na stimulisanje razvoja pojedinih regiona ili grana proizvodnje ili porasta životnog standarda. Regres se isplaćuje prodavcu koji je robu prodao po sniženoj ceni koju je odredila država ili kupcu koji je robu kupio po redovnoj ceni, naravno na osnovu priložene dokumentacije.

Subvencija (lat. subventio - pomoć, pripomoć, naročito novčana) je važno sredstvo savremene državne ekonomske politik oi dnu ili uslužnu aktivnost. Sastoji se iz jednokratne ili višekratne novčane pomoći koja se iz državnog budžeta isplaćuje stvaraocima proizvoda i usluga koji se realizuju po cenama koje odgovaraju potrošačima, ali koje nisu profitabilne za proizvođače. Ako pomoć ove vrste, kojom se održava i unapređuje određena delatnost, viši državni organi dodeljuju nižim organima onda se ona naziva dotacija.

Premija (lat. premium - nagrada) je takođe novčano davanje iz državnog budžeta kojim se podstiče zalaganje pojedinih privrednih subjekata kako bi se ostvarili izvesni ciljevi proizvodnei prometne sfere. Primera radi, mogu se pomenuti premije koje se dodeljuju seljacima i farmama radi stimulacije proizvodnje mleka, a izvoznom premijom se nagrađuju privredni subjekti koji izvoze određenu robu u inostranstvo.

Kompepzacija (lat. sotrensatio - odšteta, obeštećenje, naknada) je davanje koje država vrši kada želi da obešteti privredne subjekte koji su pogođeni on ske politike, tako da je ispoljeno ograničeno delovanje tržišnih zakonitosti. Odobravanjem regresa, subvencija, premija i kompenzacija, država poboljšava ekonomski položaj pojedinih privrednih subjekata. Rast javnih rashoda neizbežno mora da prati i porast javnih prihoda, jer pomoću različitih fiskalnih instrumenata, formir korisnike i namene.

**3. Politika finalne potrošnje**

**3.1. Potrebe kao generator i akcelerator potrošnje**

Čovekove potrebe su brojne i raznovrsne i uvek zavise od brojnih faktora i situacija u kojima se čovek nalazi. Ukupnost potreba i njihova hijerarhija, kako ih svaki čovek oseća, može se posmatrati i definisati kao skup čovekovih potreba.

U literaturi su zastupljena različita tumačenja nastanka i razvoja potreba. Nije teško uočiti da se čovekove potrebe razlikuju: zavisno od životnog standard, zatim posebnog I ukupnog dosega culture u kojoj čovek živi, tradicije i vrednosnog sistema koji ta kultura neguje. Sve to oblikuje čovekove potrebe. Prema mišljenju mnogih autora, objašnjenje čovekovih potreba zahteva celovit interdisciplinarni pristup. To je, zbog toga, što se u najopštijem određenju poreklo čovekovih potreba nalazi u:

(1) društveno-ekonomskom razvoju, kao posledici nasleđa, naučnih, tehnoloških i uopšte civilizacijskih dostignuća, kao i u

(2) samoj prirodi čoveka i njegovom odnosu prema okruženju u kome zadovoljava potrebe.

Teorijski nivo izučavanja nastoji da odgovori na pitanja zašto i kako potrebe nastaju, kakve su i kako se menjaju i razvijaju? Empirijski nivo izučavanja usmeren je prisutno nastojanje da se istraži veličina, struktura i dinamika potreba, identifikuju nosioci i spoznaju činioci koji utiču na turističku tražnju. U različitim područjima ekonomske teorije, potrebe su polazišta i konstitutivni elemenat teorijskog sistema. U teoriji razvoja, čovekove potrebe će biti ključni elemenat po kojem se optimalizuje sveukupni društveni razvoj. Tu se potrebe javljaju kao funkcija cilja, a njihovo maksimiranje uzima kao glavni cilj privrednog i ukupnog društvenog razvoja.

Podeli ili klasifikaciji čovekovih potreba može se pristupiti s različitih aspekata. Zbog toga, mogu se napraviti i različite klasifikacije potreba. Tako se, na primer, čovekove potrebe mogu po (1) sa antropološko - istorijskog aspekta,

(2) sa ekonomskog i empirijskog aspekta,

(3) prema karakter,

(4) sa socio - psihološkog aspekta.

Antropološko - istorijski pristup potrebe is oblikuje u procesu čovekovog materijalnog i duhovnog razvoja. Ekonomski i empirijski pristup da bi se prema njima organizovala proizvodnja ili prodaja proizvoda i usluga, razvile razne društvene i kulturne delatnosti, usmeravale političke i propa i pristupi klasifikaciji potreba polaze od analize pojavnih oblika. Gledajući na potrebe sa ekonomskog aspekta, lako je uočiti da je svaka potreba, bez obzira na vrstu i način klasifikacije, preduslov privređivanja.

Prema sadržaju dobra, koje se tim dobrom zadovoljavaju, potrebe se dele na: (a) materijalne i (b) nematerijalne potrebe. U literaturi potrebe se, najčešće, klasifikuju sa socio-psihološkog aspekta. Jedna grupa autora sistem čovekovih potreba temelji na hijerarhiji tih istih potreba pa, u tom smislu, razlikuje sledeće grupe: primarne biološke, primarne socijalne i sekundarne potrebe.

Najbolju klasifikaciju potreba dao je A. H. Maslow. On ne posmatra potrebe po redosledu važnosti. Po njegovom tumačenju sve čovekove potrebe su uvek prisutne, a hijerarhiju određuje intenzitet, a ne vrsta potrebe. To su:

(1) fiziološke potrebe čoveka,

(2) potrebe za sigurnošću,

(3) potrebe za pripadanjem i ljubavlju,

(4) potrebe za poštovanjem,

(5) potrebe za spoznajom, samoaktualizacijom i samouvažavanjem.

Fiziološke potrebe su potrebe za hranom, vodom, vazduhom, svetlošću i tako dalje. Fiziološke potrebe treba hijerarhijski posmatrati. Potrebe za sigurnošću odnose se na slobodu, stabilnost, zaštitu, isključivanje straha, haosa, pljački, bezakonja, raznih ograničenja. U društvenim krizama, pojačanom terorizmu, ratnim opasnostima i elementarnim nepogodama, potenciraju se ove potrebe. Ta grupa potreba razlikuje se od ostalih, jer njeno zadovoljavanje nije samo cilj, već je to preduslov pojave i zadovoljenja ostalih potreba.

Potrebe za pripadanjem i ljubavlju javljaju se čim su relativno zadovoljene prethodne potrebe. Nezadovoljavanje ove grupe potreba obično se manifestuje u ponašanju čoveka, koje se kvalifikuje kao "loša prilagođenost".

Potrebe za samopoštovanjem, smatra A. Maslow, imaju sve veće značenje, naročito kada su relativno zadovoljene prethodne. Svi ljudi u društvu, imaju potrebu i želju za postojanjem, čvrstom, obično visokom ocenom sebe samih i samopoštovanjem, te poštovanjem od drugih ljudi. Te potrebe se manifestuju kao želje za snagom, postignućem, dovoljnošću, kompetencijom, samopouzdanjem, za nezavisnošću i slobodom. Zatim, tu spadaju i želje za dobrim glasom, ili prestižom, statusom, slavom i sjajem, vlašću, priznanjem, pažnjom, važnošću, dostojanstvom i uvažavanjem.

Potrebe za samouvažavanjem i samoaktualizacijom u neposrednoj su vezi s prethodnom grupom. Maslow ovu grupu potreba definiše na sledeći naćin:” Ono što čovek može biti, on mora biti. On mora biti veran svojoj prirodi". To nisu potrebe koje čovek lako ostvaruje u savremenom društvu, pogotovu u društvima gde je načelo jednakih samo daleki cilj. Osim toga, kako ističe A.Maslow, potreba za samoaktualizacijom praktično se ne može zadovoljiti, to jest što se više zadovoljava, to se više želi. Drugim rečima, saturacija samoostvarenja je nemoguća.

**3.2**. **Lična potrošnja**

Suština lične potrošnje sastoji se u tome što pojedinac samostalno ili u okviru svoje porodice zadovoljava lične potebe kojima se obezbeđuje životna reprodukcija pojedinca, porodice i stanovništva u najširem smislu. Široka je lepeza potreba koje se mogu zadovoljiti sistemom lične potrošnje – ishrana, odeća, obuća, stanovanje, zabava itd. Strukturu lične potrošnje čine raznovrsne potrebe koje u osnovi mogu biti:

• primarne ili egzistencijalne,

• sekundarne i

• luksuzne.

Treba reći da je porodica osnovni subject lične potrošnje. Ona zavisi od veličine društvenog proizvoda i njegove raspodele. Na veličinu lične potrošnje najveći uticaj ima nivo privrednog razvoja. Najznačajniji izvori sredstava za ličnu potrošnju su:

* zarade zaposlenih,
* penzije i invalidnine,
* socijalna pomoć i socijalni dodaci,
* doznake iz inostranstva,
* potrošački krediti,

• primanja po osnovu dopunskog rada itd.

**3.3. Javna potrošnja**

Pored postojanja ličnih potreba u svakoj organizovanoj državi se zadovoljavaju i kolektivne potrebe. Sistem i način zadovoljavanja ovih potreba naziva se javna potrošnja.

Bez zadovoljavanja tih potreba teško da bi država mogla da funkcioniše. Javnom potrošnjom se finansiraju različite društvene potrebe koje se u konkretnom društvu zadovoljavaju na kolektivan način. One se mogu sistematizovati na sledeći način:

• klasične funkcije države, kao što su odbrana, bezebednost, državna uprava, pravosudje i sl.,

• društvene delatnosti – obrazovanje, zdravstvo, kultura, nauka i informisanje, u delu u ko e m ih finansira država,

• penzioni i ostali fondovi socijalne zaštite stanovništva,

• sredstva za materijalne intervencije države u privredi, kao na primer, investicije u javni sektor privrede, sredstva za regrese, premije, kompemzacije i sl. i

• sredstva opština i drugih lokalnih zajednica za finansiranje funkcionisanja i razvoja univerzalnog sistema.

Nema sumnje da javna potrošnja ima pozitivan ili negativan uticaj na privredni razvoj. Ona je, istovremeno i bitna odrednica životnog standarda stanovništva. Ako se ovome doda da javna potrošnja predstavlja najznačajnije sredstvo socijalne politike i komponentu agregatne tražnje onda je jasno zašto se veći deo ekonomskih problema pojavljuje baš u javnoj potrošnji u mnogim državama. Obim i struktura javne potrošnje odredjuju mogućnost kvantitativnog i kvalitativnog zadovoljavanja kolektivnih potreba društva. Njome se obezbedjuju materijalni uslovi za nesmetano funkcionisanje države. Obimom i strukturom javne potrošnje aktivno se deluje na proces društvene reprodukcije, odnosno na privredu i njen razvoj. Na taj obim opredeljujuće utiču sledeći faktori:

• stepen privrednog razvoja zemelje,

• sistem društvenih potreba i način zadovoljavanja tih potreba,

• širina ekonomskih i socijalnih funkcija države,

• politčka organizacija društva i karak

• stepen i dinamika razvoja društvenih delatnosti.

Generalno posmatrano osnovni izvor sredstava za javnu potrošnju je nacionalni dohodak. Medjutim, razradjen sistem javne potrošnje podrazumeva da se ta vrsta državnih potreba najvećim delom zadovoljava preko državnog budžeta, državnih i samostalnih fondova.

**3.4. Budžet**

Budžet (lat. naziv za kožnu torbu koju nosi ministar finansija) jeste jedna od dve najvažnije fiskalne institucije svake savremene države (drugu čine razni fondovi). On se obično definiše kao pregled javnih (državnih) prihoda i državnih rashoda za finansiranje javnih funkcija (državne uprave, vojske, obrazovanja, zdravstva, socijalne zaštite, kulture, javnih investicija, javnih dugova itd.) u toku jedne (fiskalne) godine. Budžet priprema vlada, kao glavni izvršni organ državne vlasti, a usvaja ga parlament, kao vrhovni zakonodavni organ, u vidu zakona o budžetu za narednu godinu. Kroz budžet se preraspodeljuje najveći deo BDP, čak preko 50%, što na svoj način govori o njegovom ekonomskom i finansijskom uticaju za svako društvo. Ali i o socijalnom uticaju, imajući u vidu velike društvene grupe koje su obuhvaćene i na strani prihodovanja budžeta (poreski obveznici) i na rashodnoj strani gde se nalaze brojni korisnici budžeta (zaposleni u javnim službama i državnoj upravi).

Savremeni koncept budžeta razvija se od 17. veka sa pojavom pravnih država u kojima vlast polaže račune svojim građanima o prikupljenim i potrošenih sredstvima Njega odlikuju različita rešenja koja uvek odražavaju ulogu države u ekonomiji neke zemlje, kao i različiti koncepti vođenja ekonomske politike. Ono što je nepromenjeno u ideji budžeta jeste činjenica da se budžet tretira kao važan instrument ekonomske politike kroz koji se ostvaruju ključni ekonomski i socijalni ciljevi. Budući da bužet ima prihodnu i rashodnu stranu, logično je da se mogu pojaviti i deficiti i suficiti, što se, zapravo uvek i dešava, zbog različitih razloga i ciljeva. U slučaju fiskalnog deficita budžet sadrži i plan za njegovo finansiranje (zaduživanje države, prodaja imovine i kapitala itd.). U slučaju kada se ostvari budžetski suficit donosi se plan za trošenje viška sredstava najčešće za prevremeno smanjenje javnog duga, za čuvanje sredstava kod centralne banke ili za plasman na finansijskom tržištu. Navedeno ukazuje da budžet ima funkcije, a to su:

* politička,
* planska,
* pravna,
* ekonomska,
* kontrolna i
* finansjska funkcija.

U sprovođenju budžetske politike neophodno je pridržavati se određenih načela, a to su:

* načelo budžetskog jedinstva,
* načelo popunosti ,
* načelo tačnosti ,
* načelo budžetske ravnoteže ,
* načelo specijalizacije,
* načelo trajanja (periodičnosti) budžeta,
* načelo jasnoće (transprennosti) budžeta ,
* načelo javnosti.

**3.5. Turistička politika**

Turistička politika ili politika razvoja turizma predstavlja deo opšte ekonomske politike i politike društvenog razvoja u celini, a podrazumeva ukupnost mera ili instrumenata svesnog uticaja države na razvoj turizma. Delovanje turističke razvojne politike usmereno je na razvoj i unapređenje turizma, podizanje i održavanje njegove konkuretnosti, odnosno na ostvarivanje niza ekonomskih i neekonomskih ciljeva razvoja turizma.

Ekonomska politika, kao i iz nje izvedena turistička politika, imaju istu strukturu, a formiraju se na osnovu: (a) ciljeva razvoja odnosno ciljnih funkcija, zatim (b) mera ili instrumenata, koji se izražavaju parametrima, kao i (c) aktera (nosilaca i izvršilaca) turističke poltike, odnosno politike razvoja.

1. Ciljeve razvoja turizma, koji su kvalitativno i globalo izraženi, treba operativno definisati i prilagoditi svim nivoima upravljanja, odnosno kvantitavno izraziti, utvrditi sistem indikatora koji će se koristiti za merenje ostvarenja razvojnih ciljeva i uloženih resursa. Ciljne funkcije koje se postavljaju u politici razvoja turizma odnose se na: a) funkcije koje izražavju promene outputa ili rasta ekonomskih kategorija koje se postavljaju kao ciljevi razvoja i b) funkcije koje izražavju upotrebu inputa ili utrošak resursa.

Prva grupa obuhvata funkcije promena koje prate rast ekonomskih kategorija u sektoru turizma, kao što su: dohodak, potrošnja, zaposlenost i tako dalje, kao i multiplikativni uticaj tih promena na druge kategorije. Poznato je da se rast ekonomskih kategorija, koje predstavljaju ciljeve, može ostvariti i na račun nekontrolisanog korišćenja prirodnih resursa ili neracionalnog korišćenja pojedinog resursa (prirodnih resursa, rada, kapitala), odnosno uz različit utrošak resursa.

Zbog toga je potrebno definisati i drugu grupu funkcija koje, uopšteno govoreći, treba da pokažu koliko je resursa potrošeno, da bi se postigao rast koji se prati prvom grupom funkcija.

2. Ciljne funkcije u politici razvoja turizma mogu se dalje strukturirati na: (1) makro i (2) mikro nivou.

Na makronivou, što podrazumeva nacionalni i/ili regionalni nivo, ciljne funkcije politike razvoja turizma mogu se najpreciznije definisati u okviru tri područja, i to:

(a) na području kvaliteta života stanovništva na turističkim područjima ili područjima upravljanja, što se izražava i meri brojnim ekonomskim, socijalnim, kulturološkim i drugim indikatorima dostignute visine društvenog razvoja;

(b) na području doprinosa rastu nacionalnog dohotka, kao sintetičkog izraza privrednog razvoja, koji u sebi uključuje promene brojnih makroekonomskih kategorija na koje utiče turistička potrošnja, kao što su: prihodi od izvoza putem turizma, društveni proizvod, investicije i

(c) na području zaštite i valorizacije prirodne resursne osnove. Budući da se ciljne funkcije sa područja zaštite i valorizacije prirodne osnove ne mogu definisati kao ekonomske kategorije, izdvajaju se u posebnu grupu.

Na mikronivou ciljne funkcije politike turističkog razvoja figurišu kao ciljne funkcije proizvodnih ekonomskih subjekata. Agregiranje tih ciljnih funkcija u ekonomske kategorije obavlja se za različite nivoe upravljanja i za pojedine grupacije delatnosti, te za područja ili destinacije. Tu se kao ciljne funkcije ističu: (a) turistički promet, (b) prihod ili društveni brutoproizvod ostvaren prodajom turističkih usluga, (c) prihodi ostvareni na inostranim turističkim tržištima, (d) dohodak odnosno profit, (e) plate i drugi indikatori poslovanja privrednog subjekta, koji se sintetizuju i prikazuju u finansijskim izveštajima ekonomskih subjekata.

**4. EKONOMSKI ODNOSI SA INOSTRANSTVOM**

Ekonomski odnosi sa inostranstvom predstavljaju jedan od najvažnijih sgmenata razvoja svake zemlje. Oni obuhvataju širok spektar komuniciranja jedne zemlje sa svetom, koji, pre svega, obuhvataju izvoz i uvoz roba i usluga, zatim finansijske transakcije svake vrste i druge kontakte iz kojih proizilaze ekonomske posledice po zemlju. Na sadašnjem stepenu privrednog razvoja nezamisliv je opstanak bilo koje zemlje bez njenog, manje ili više, intenzivnog komuniciranja sa okruženjem. Zato su oni izuzetno važni za sve zemlje – velike ili male; razvijene ili nerazvijene; bogate ili siromašne. Najznačajniji segment ekonomskih odnosa sa inostranstvom koji utiče na privredu, a samim tim i na privredni rast i razvoj, jeste spoljna trgovina. Ona višestruko utiče na privredni razvoj, ali se najčešće ističe njena trojaka uloga:

• kao mehanizam za ostvarivanje medjunarodne podele rada,

• kao sredstvo putem koga se vrši transmisija naučno – tehničkog progresa i

• kao izvor dodatne akumulacije.

Stepen zavisnosti zemlje od spoljnih ekonomskih, društvenih i političkih uticaja zavisi od njene veličine, resursa i političkog nasleđa. Većina malih zemalja su veoma zavisne od spoljne trgovine i spoljne tehnologije. Sama ta činjenica ima ima važan uticaj na karakter procesa razvoja u tim zemljama. S druge strane, sposobnost zemlje da usmerava sopstvenu ekonomsku i društvenu sudbinu u značajnoj meri ograničava njen stepen zavisnosti od ovih i drugih spoljnih uticaja. U sklopu pomenutog procesa globalizacije treba posmatrati i promene koje se dešavaju u međunarodnim ekonomskim odnosima i pravovremeno i adekvatno na njih reagovati. Tako, najznačajniji procesi koji se odigravaju, ili su, u savremenom svetu, već okončani, jesu:

• promena geografskog rasporeda industrijske proizvodnje (reč je o procesu transfera dela postojećih grana ili proizvoda u nedovoljno razvijene zemlje i o raspoloživim opcijama koje se, tim povodom, otvaraju nacionalnoj ekonomiji),

• širenje transnacionalnih preduzeća,

• novi oblici finansiranja razvoja preko svetskih finansijskih institucija, i drugo. Srbija je vitalno upućena na otvaranje prema svom okruženju.

Ekonomisti su gotovo jednoglasni u oceni o neophodnosti spoljne finansijske, privatne i javne podrške, odnosno priliva novog inostranog kapitala, kako bi se obezbedili neki neophodni materijalni preduslovi razvoja zemlje.

**4.1. Pojam i struktura platnog bilansa**

Svi ekonomski odnosi sa okruženjem imaju odredjene posledice koje se iskazuju kroz različite vrste pregleda ili bilansa. Spoljno – ekonomski odnosi se iskazuju kroz platni bilans. On se može najjednostavnije definisati kao sistematski statistički pregled svih ekonomskih transakcija jedne zemlje sa drugim zemljama za jedan odredjeni vremenski period. U obliki je dvostranog bilansa. Platni bilans iskazuje:

• transakcije robom, uslugama i dohotkom izmedju privrede jedne zemlje i ostalog sveta,

• promene vlasništva i druge promene u monetarnom zlatu i specijalnim pravima vučenja koje privreda neke zemlje ima prema ostalom svetu,

• jednostrane transfere i protivstavke koje su potrebne za uravnoteženje.

Savremeno shvatanje platnog bilansa polazi od toga da on treba da registruje sve ekonomske transakcije koje rezidenti izvrše sa nerezidentima u toku odredjenog vremenskog perioda, bez obzira na način njihove finansijske likvidacije. Pri tome, pod rezidentima se podrazumevaju pravna lica koja imaju svoje sedište, odnosno fizička lica koja imaju svoje prebivalište u dotičnoj zemlji. S obzirom na to platni bilans predstavlja pregled transakcija nacionalne privrede sa inostranstvom on odražava ne samo eksternu, nego i internu privrednu situaciju nacionalne ekonomije. Povezanost između spoljnotrgovinskih tokova i nacionalne ekonomije je veoma složena i interakcijske prirode. Preko konstitutivnih elemenata platnog bilansa i njihove dinamike moguće je sagledati stepen razvoja nacionalne ekonomije, obim i strukturu proizvodnje, ali i stabilnost privrede. Informacije sadržane u platnom bilansu važne su kako za kreatore ekonomske politike, tako i za kreatore privatnih odluka, a posebno za medjunarodne bankare, invstitore i trgovce.

Platni bilans obuhvata pet vrsta transakcija:

• kupovina ili prodaja roba i usluga za novac, odnosno razmena roba i usluga za finansijska potraživanja,

• trampa odnosno razmena robe i usluga za robu i usluge,

• razmena finansijskih potraživanja za druga finansijska potraživanja (na primer, prodaja obveznica za novac),

• ustupanje ili prijem roba i usluga bez naknade, tj. pokloni u robi i uslugama,

• ustupanje ili prijem finansijskih potraživanja bez nadoknade, tj. u obliku poklona.

Praktično platni bilans registruje tri tipa transakcija:

• tranakcije robom i uslugama,

• tranferna plaćanja i

• finansijske transakcije.

Platni bilans može biti uravnotežen i neuravnotežen. On ima svoje naličje u deviznom bilansu kao izrazu devznih plaćanja i primanja jedne zemlje prema drugim zemljama. Ekonomskoj politici stoje na raspolaganju brojne mere kojima ona može da utče na uravnoteženje platnog bilansa. Najznačajnije od tih mera su iz domena spoljnotrgovinske i devizne politike, ali se mogu koristiti i mere iz drugih sektorskih politika.

**5. GLOBALIZACIJA SVETSKE PRIVREDE**

Savremena globalizacija je tvorevina druge polovine XX veka i predstavlja proces slobodne i intenzivne privredne saradnje u celoj svetskoj privredi i na svetskom tržištu. Potiče od engleske reči ‘‘the globe’’, što znači zemljina kugla, pa sama reč označava slobodno, ujednačeno i transparentno poslovanje na ukupnom svetskom tržištu. «U dvadesetom veku ne može biti mesta za izolacionizam, svi moramo da budemo internacionalisti. Svet je postao toliko povezan da ni SAD ne mogu same». Globalizacija ima političku , ekonomsku, kulturnu, socijalnu, vojnu i ekološku dimenziju, utiče na bogatstvo i život ljudi. U ekonomskom smislu globalizacija znači pristup radu, kapitalu i sirovinama na svim tržištima i proizvodnju za sva ta tržišta, što bi trebalo da omogući operativnu eﬁkasnost, smanjenje transakcionih troškova i povećanje trgovine, temeljene na komparativnim prednostima.

*Globalizacija:*

* Nastaje saradnjom država još u starom veku na prostoru Mesopotamije.
* Nastavlja se posle I svetskog rata pokušajem stvaranja Društva naroda.
* Nastavlja se formiranjem Saveta za spoljne odnose SAD.

*Savet za spoljne odnose SAD*

* U početku je imao cilj da informiše građane o kretanjima u svetu radi širenja poslova američke privrede;
* Kasnije je kao cilj postavio izgradnju integralne političke i ekonomske strukture jedinstvenog sveta.

*Mogu se izdvojiti dve poznate globalizacije u svetskoj privredi:*

1) Globalizacija u periodu 1850-1914

* zasnovana je na industrijskoj revoluciji i liberizaciji svetske privrede;
* Predvodila ju je Velika Britanija.

2) Globalizacija krajem XX i početkom XXI veka

* Nastala je ukidanjem bipo-larnog sveta i socijalizma na istoku Evrope;
* Predvodi je SAD.

*Karakteristike globalizacije su:*

* predvodi je kapitalistički svet na čelu sa SAD,
* nose je multinacionalne kompanije, jake banke i državne strategije u razvijenim kapitalističkim državama,
* zasniva se na visokom razvoju tehnologije u zapadnim državama i razvoju savremenog transporta,
* karakteriše je liberalizacija u svetskoj privredi i privatna svojina,
* podrazumeva demokratiju i tržišnu privredu,
* podrazumeva mikroekonomsku i markoekonomsku stabilizaciju u svim državama i konkurentsnost privrede i proizvoda,
* putem globalizacije razvijene države nastoje da nametnu zapadnu civilizaciju celom svetu.

*Prednosti globalizacije su:*

* visok razvoj svetske privrede;
* intenzivan razvoj međunarodne ekonomske saradnje,
* omogućava punu slobodu komunikacija preko Interneta i savremenog saobraćaja, kretaje ljudi, učenje, kulturnu saradnju i prenošenje prakse.

*Nedostaci globalizacije su:*

* SAD vladaju svetom kao jedina super sila preko vojne sile i snažne privrede,
* umesto da donese mir u svetu, ona je otvorila nova žarišta u svetu,
* povećava se jaz između razvijenih i nerazvijenih država u svetu,
* donosi ekološke katastrofe,
* sve veći broj stanovnika u nerazvijenim državama umire od gladi i bolesti,
* putem globalizacije nameću se potrošački modeli, kulture i običaji.

Globalizacija je pozitivna i ne treba je zaustavljati, ali je neophodno otkloniti njene nedostatke i učiniti je pravednijom.